Franz Kline

Franz Kline (Wilkes-Barre, Pennsylvania, 1910eko maiatzaren 23a - New York, 1962ko maiatzaren 13a) estatubatuar margolaria izan zen.

Artea ikasi zuen Bostongo Unibertsitatean. New Yorken garatu zituen bere teknika artistikoak. Irakasle izan zen Black Mountain Collegen eta Brooklyngo Pratt Institutuan.
1946tik 1962ra bitarteko udak margotzen eman zituen Provincetownen.

Espresionismo abstraktuaren mugimenduko kide izan zen 1940 eta 1950eko hamarkadetan. New Yorkeko eskolako kide izan zen action painting-eko beste margolari batzuekin batera: Jackson Pollock, Willem de Kooning, Robert Motherwell, John Ferren, eta Lee Krasner, olerkari, dantzari eta musikariez gain.

Ameriketako Estatu Batuetako margolariak
Margolari espresionistak
Pennsylvaniarrak